Source: https://www.hse.si/sl/nezakonitost-novembrske-stavke-v-tes-potrdilo-tudi-visje-sodisce/
Timestamp: 2019-09-16 23:04:02+00:00

Document:
NEZAKONITOST NOVEMBRSKE STAVKE V TEŠ POTRDILO TUDI VIŠJE SODIŠČE | HSE
Medijsko središče / Sporočila za javnost / NEZAKONITOST NOVEMBRSKE STAVKE V TEŠ POTRDILO TUDI VIŠJE SODIŠČE
O nezakonitosti stavke v TEŠ, ki je potekala v času od 12. 11. do 16. 11. 2010, je predhodno odločalo že Delovno sodišče v Celju, ki je razsodilo, da je bila stavka v organizaciji Sindikata TEŠ, ki ga vodi Branko Sevčnikar, nezakonita. Nezakonitost stavke je sedaj potrdilo tudi Višje delovno in socialno sodišče v Ljubljani, na katerega je sindikat podal pritožbo zoper razsodbe.
Delovno sodišče je ugotovilo, da stavka ni bila organizirana zaradi uresničevanja ekonomskih in socialnih pravic ter interesov iz dela. Prav tako ni bila organizirana zaradi ogrožanja varnosti, zdravja ljudi in premoženja.
Sodišče je sprejelo odločitev, da je bila stavka, ki jo je organiziral podjetniški sindikat TEŠ novembra lani, nezakonita. Z zavrnitvijo pritožbe s strani Višjega delovnega in socialnega sodišča v Ljubljani je sodba Delovnega sodišča v Celju postala pravnomočna in izvršljiva.

References: SODIŠČE 
 SODIŠČE

 sodišče 
 sodišče 
 sodišče 

Sodišče